

МОТИВИ  
ЗА ПРИЕМАНЕ НА АКТУАЛИЗАЦИЯ НА БАЗИСНИТЕ НАЕМНИ  ЦЕНИ НА ОБЩИНСКИ НЕЖИЛИЩНИ ИМОТИ ПО  ПРИЛОЖЕНИЕ №1 КЪМ НАРЕДБА №2 НА  ОБС - САМУИЛ – „ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКО ИМУЩЕСТВО И КОНКРЕТНИТЕ ПРАВОМОЩИЯ НА КМЕТА НА ОБЩИНАТА“  
I. Причини, които налагат приемане на Актуализацията на базисните наемни  цени на общински нежилищни имоти по  Приложение №1 към Наредба №2 на  ОбС - Самуил:
От приемането на последните промени по  Приложение №1- Базисните наемни  цени на общински нежилищни имоти към Наредба №2 на  ОбС - Самуил – „За реда за придобиване, управление и разпореждане с общинско имущество и конкретните правомощия на кмета на Общината“ до настоящия момент настъпиха промени в индекса на потребителските цени, което обуславя необходимостта от актуализация на същата. 
След направена справка   в  Националния статистически институт, се установи, че индекса на потребителските цени от  месец  декември  2021 г.  до месец декември  2022 г. е 116.9 %,   т.е.  инфлацията е  16.9 %.
Съгласно  чл.15, ал.9  от  Наредба №2 на ОбС - Самуил „За реда за придобиване, управление и разпореждане с общинско имущество и конкретните правомощия на кмета на общината“  е необходимо  Общински съвет - Самуил,  да приеме решение   за  актуализация на базисните  наемни цени на нежилищните имоти - общинска собственост   по   Приложение №1  от  1 март на 2023 г.  в съответствие с Националния положителен статистически индекс на инфлация за предходната година. 

II. Цели, които се поставят:
С приемането на настоящите предложени изменения се цели привеждане на базисните  наемни цени на нежилищните имоти - общинска собственост   по   Приложение №1  в съответствие с Националния положителен статистически индекс на инфлация за предходната година.
III. Финансови и други средства, необходими за прилагането:
Не са необходими финансови и други средства за прилагането на  предложените изменения по  Приложение №1- Базисните наемни  цени на общински нежилищни имоти към Наредба №2.
IV. Очаквани резултати от прилагането, включително финансови, ако има такива:
С увеличаването на наемните цени според индеска на инфлацията, ще се  увеличат приходите в общинския бюджет.
V. Анализ на съответствието с правото на Европейския съюз:
Проектът за изменение на подзаконовия нормативен акт е съобразен с действащия към момента Закон за общинската собственост, който от своя страна е в съответствие с Европейското законодателство.
[bookmark: _GoBack]
